
                                                                                      Nr. ____ din _____ 2026
RAPORT DE SPECIALITATE

 privind aprobarea Regulamentului de organizare și funcționare a 

serviciului social,,Servicii de asistență și suport pentru persoanele adulte

 cu dizabilități” - cod 881.3.4. SDOM.D

Primăria Municipiului Câmpulung Moldovenesc – Direcția de Asistență Socială este acreditată ca furnizor de servicii sociale și asigură organizarea și funcționarea serviciilor sociale în conformitate cu legislația în vigoare.

Serviciul social „Servicii de asistență și suport pentru persoanele adulte cu dizabilități” funcționează în cadrul Direcției de Asistență Socială din aparatul de specialitate a primarului municipiului Câmpulung Moldovenesc și are ca scop sprijinirea persoanelor adulte cu dizabilități, în vederea menținerii și dezvoltării autonomiei personale, prevenirii instituționalizării și facilitării participării și incluziunii acestora în comunitate.

Ca urmare a intrării în vigoare a Hotărârii Guvernului nr. 268/2026 privind aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, este necesară actualizarea Regulamentului de organizare și funcționare al serviciului și armonizarea acestuia cu noul regulament-cadru.

Totodată, prin Ordinul nr. 507/2026, cu modificările și completările ulterioare, au fost aprobate noile standarde specifice minime de calitate obligatorii pentru serviciile sociale destinate persoanelor adulte cu dizabilități, serviciului de asistență și suport fiindu-i aplicabile prevederile Anexei nr. 7.

Prin actualizarea regulamentului sunt corelate cu noul cadru normativ prevederile referitoare la organizarea și funcționarea serviciului, accesul beneficiarilor, serviciile și activitățile acordate, drepturile și obligațiile beneficiarilor, precum și organizarea și atribuțiile personalului.

Față de cele prezentate, considerăm necesară și oportună aprobarea Regulamentului de organizare și funcționare al serviciului social „Servicii de asistență și suport pentru persoanele adulte cu dizabilități” – cod 881.3.4.SDOM.D, în forma actualizată, în vederea asigurării conformității cu prevederile legale și cu standardele specifice minime de calitate aplicabile.

